Anna Egeberg

Anna Sophie Egeberg (født 19. august 1843 i Christiania, død 22. mai 1914 i Kristiania) var en norsk komponist og cellist.

Liv og virke  
Anna Egeberg vokste opp i et svært musikalsk hjem, der faren, kirurgen Christian August Egeberg, var en dyktig cellist. I likhet med søsteren Fredrikke ble hun cellist og komponist. De to søstrene utgjorde sammen med sin far, samt tanten Fredrikke Egeberg, en høyt aktet kvartett til husbruk.

Hun ble i samtiden kjent for sine enkle og melodiøse sanger og klaverstykker, som vant en viss popularitet. Hos Carl Warmuths Musikforlag utga hun flere hefter med sanger og klaverstykker, samt stykker for kor.

Familie 
Anna Egeberg var datter av kirurgen Christian August Egeberg (1809–1874) og Jeanette Marie Broch (1819–1904), søster av pianisten Betty Egeberg (1853–1930) komponisten Fredrikke Lindboe (1855–1930) og brordatter av komponisten Fredrikke Egeberg (1815–1861). Hun forble ugift.

Arv 
Anna Egeberg testamenterte 10 000 kroner til Nationaltheatrets Orkesters pensjonsfond og 10 000 kroner til Skibbrudnes Redning.

Verker

Sang og klaver 
 1891: 5 sange, Carl Warmuths Musikforlag, Kristiania
 1892: 5 nye sange, Carl Warmuths Musikforlag, Kristiania
 1893: 3 sange, Carl Warmuths Musikforlag, Kristiania
 1894: Det var i den gamle Latinskolegård, tekst av E. Nicolaysen
 God morgen, tekst av E. Nicolaysen

Kor

Blandet kor 
 Dei gamle fjelli, tekst av Ivar Aasen, Carl Warmuths Musikforlag, Kristiania
 Syttendemaisang, tekst av j. Paulsen, Carl Warmuths Musikforlag, Kristiania
 Vaarkjenning, tekst av Aasmund Olavsson Vinje, Carl Warmuths Musikforlag, Kristiania

Mannskor 
 Fremad, tekst av Bjørnstjerne Bjørnson, Carl Warmuths Musikforlag, Kristiania

Fiolin og klaver 
 1893: Skizze, Carl Warmuths Musikforlag, Kristiania

Klaver 
 1891: 4 klaverstykker, Carl Warmuths Musikforlag, Kristiania
 The Black Girl, foxtrot, Oluf Bys Musikforlag, Kristiania

Referanser

Kilder 
 

norske komponister
norske cellister
Personer fra Oslo